32006R2024
L 384/79
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2024/2006 НА КОМИСИЯТА
от 22 декември 2006 година
за установяване на преходни мерки за дерогация от Регламент (ЕО) № 2076/2002 и от Решения 98/270/ЕО, 2002/928/ЕО, 2003/308/ЕО, 2004/129/ЕО, 2004/141/ЕО, 2004/247/ЕО, 2004/248/ЕО, 2005/303/ЕО и 2005/864/ЕО относно запазване на употребата на някои активни вещества, които не фигурират в приложение I към Директива 91/414/ЕИО, поради присъединяването на Румъния
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и на Румъния, и по-специално член 4, параграф 3 от него,
като взе предвид Договора за присъединяване на България и на Румъния, и по-специално член 42 от него,
като има предвид, че:
(1)
Регламент (ЕО) № 2076/2002 на Комисията (1) и Решения 98/270/ЕО (2), 2002/928/ЕО (3), 2003/308/ЕО (4), 2004/129/ЕО (5), 2004/141/ЕО (6), 2004/247/ЕО (7), 2004/248/ЕО (8), 2005/303/ЕО (9) и 2005/864/ЕО (10) на Комисията съдържат разпоредби за невключване на някои активни вещества в приложение I към Директива 91/414/ЕИО на Съвета (11), както и за отнемане на разрешителни за продукти за растителна защита, които съдържат тези активни вещества.
(2)
Тъй като наличните разрешителни трябва да бъдат отнети до 31 декември 2006 г., Румъния поиска преходни мерки за отсрочка за някои от тези активни вещества, които да ѝ позволят употребата на наличните количества.
(3)
Румъния следва да предприеме адекватни мерки, за да гарантира, че запазената употреба няма да се отрази неблагоприятно върху здравето на хората или на животните и няма да повлияе по недопустим начин върху околната среда, като бъдат взети адекватни мерки за смекчаване на рисковете.
(4)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 1 от Решение 98/270/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество фенвалеран, е възможно най-кратък и изтича не по-късно от 30 юни 2008 г.
Член 2
Чрез дерогация от член 3 от Решение 2002/928/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество беномил, е възможно най-кратък и изтича не по-късно от 31 декември 2007 г.
Член 3
Чрез дерогация от член 3 от Регламент (ЕО) № 2076/2002 на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активните вещества ацифлуорфен, бенсултап, бромопропилат, фенпропатрин, фомесафен, имазапир, етоксилат де нонилфенол, оксадиксил, прометрин, киналфос, тербуфос или трифорин, е възможно най-кратък и изтича не по-късно от 30 юни 2008 г.
Член 4
Чрез дерогация от член 3 от Решение 2003/308/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество металаксил, е възможно най-кратък и изтича не по-късно от 30 юни 2008 г.
Член 5
Чрез дерогация от член 3 от Решение 2004/129/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активните вещества борна киселина, имазетапир, метидатион или триадимефон, е възможно най-кратък и изтича не по-късно от 30 юни 2008 г.
Член 6
Чрез дерогация от член 3 от Решение 2004/141/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество амитраз, е възможно най-кратък и изтича не по-късно от 31 декември 2007 г.
Член 7
Чрез дерогация от член 3 от Решение 2004/247/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество симазин, е възможно най-кратък и изтича не по-късно от 31 декември 2007 г.
Член 8
Чрез дерогация от член 3 от Решение 2004/248/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество атразин, е възможно най-кратък и изтича не по-късно от 31 декември 2007 г.
Член 9
Чрез дерогация от член 3 от Решение 2005/303/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество казугамицин, е възможно най-кратък и изтича не по-късно от 31 декември 2007 г.
Член 10
Чрез дерогация от член 3 от Решение 2005/864/ЕО на Комисията всеки допълнителен период, предоставен на Румъния в съответствие с член 4, параграф 6 от Директива 91/414/ЕИО за унищожаването, складирането, пускането на пазара и употребата на наличните количества продукти за растителна защита, които съдържат активното вещество ендосулфан, е възможно най-кратък и изтича не по-късно от 31 декември 2007 г.
Член 11
Румъния гарантира, по-нататъшната употреба на продуктите, съгласно членове 1-10, да не се отрази неблагоприятно на здравето на хората и да не повлияе по недопустим начин на околната среда.
Румъния гарантира, че предприема всички мерки необходими за смекчаване на риска.
Когато даден продукт съдържа няколко активни вещества, а членове 1-10 определят различни дати за тези вещества, се прилага най-ранната дата.
Член 12
Настоящият регламент влиза в сила, при условие че Договорът за присъединяване на България и на Румъния влезе в сила и от датата, на която последният влезе в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2006 година.